Helge Adam Møller (KF), 2003-04-24:
Forespørgslen rejser spørgsmålet: Hvordan skal vi bremse rekrutteringen til rockergrupperne?
Vi Konservative er ikke i tvivl om, hvad der er den bedste metode.
Den bedste og mest effektive måde er simpelt hen at nedbryde rockergrupperne; det er at sikre, at hver eneste gang en rocker begår kriminalitet, så bliver han dømt, og så bliver han straffet, og så bliver han sat fængsel i rigtig mange år.
For det andet er det at sikre sig, at hver eneste gang en rocker stjæler, røver eller opkræver beskyttelsespenge eller dummebøder, så bliver disse penge konfiskeret, og rockeren kommer bag tremmer.
Så er der selvfølgelig nogle, der kan spørge, hvorfor vi skal være så barske over for rockerne, Hells Angels og Bandidos og deres støttegrupper.
Er de nu virkelig så kriminelle? Jeg kan huske, da rockeren Jørn Jønke på tv kaldte sig selv og de øvrige medlemmer for en samling rare rødder.
Vi er mænd med hjertet på rette sted.
Det var Jønkes ord.
Men jeg siger: Godt der ikke er flere af den slags mænd.
For sandheden er jo, at der er knap 200 Hells Angels-medlemmer, og at de tilsammen har 1.812 domme.
Det er et halvt år siden.
Og hvad så med Bandidos?
Er de bedre?
Ja, de har 1.919 domme.
Det giver 8 domme i snit pr. medlem.
Sagt ligeud, så er rockerne altså kriminelt organiserede gangsterbander, som stjæler, som røver, og som myrder.
De står bag narkokriminalitet, en meget stor del af den, og handel med kvinder.
Og i deres fritid opkræver de beskyttelsespenge; de pålægger dummebøder.
Sådan er sandheden.
De er simpelt hen hårdkogte kriminelle, og derfor skal de behandles, som den nuværende regering har lagt op til.
Tak for det.
Det er en klar stigning, siden regeringen kom til. Der er et ganske stort antal rockere i dag, og det er kendsgerning nr. 2, som proforma flytter til Sverige eller til Tyskland, simpelt hen fordi dansk politi er for effektivt. For det tredje
er der en del af støttegrupperne til disse bander - det er Red & White, det er Hells Angels-støttegrupperne, og det er Support X Team, som er støttegruppe til Bandidos - som nu har lagt uniformerne og på anden vis har søgt at sløre deres forbindelse med de rigtige rockere.
Den skal vise, at Hells Angels ikke er de der, der har begået 25 mord, men bare er en hyggelig mc-klub.
Det er for øvrigt de samme, som har søgt om at komme ind i Folketinget og fortælle om, hvor venlige og fredelige de er, og hvilket godt sindelag de har, og det er dem, som Socialdemokratiet ønskede at byde velkommen med morderen og voldsmanden Jørn Jønke Nielsen i spidsen.
Det er ham, der er dømt for drab og i øjeblikket er dømt for grov vold.
Hvad siger så disse fem kendsgerninger?
De fem kendsgerninger siger, og det er det essentielle, at rockerne er presset.
Nu er det ikke rockerne, som er i offensiven mere.
Næh, nu er det justitsministeren, politiet, myndighederne og de lokale fagforeninger og andre.
Hvad er så årsagen til denne positive udvikling, til at rockerne nu er presset i defensiven?
Det er først og fremmest et flot politiarbejde.
Det er et bedre og bedre samarbejde mellem politi, sociale myndigheder og skattemyndigheder.
Det er det, at flere og flere kommuner med borgmestrene eller de lokale fagforeninger i spidsen eller i samarbejde siger, at de ikke vil finde sig i det og iværksætter et lokalt samarbejde til bekæmpelse af rockerne.
Det hele er bakket godt og flot op af en konservativ justitsminister, som har sørget for, at politiet har fået eller i løbet af de kommende måneder får nye, effektive og endnu bedre arbejdsredskaber til at bekæmpe dem: Der er blevet mulighed for anonyme vidner i forbindelse med rockerkriminalitet eller grov organiseret kriminalitet.
Der bliver bedre muligheder for at anvende agenter, både politiagenter og civile agenter.
Der bliver øget adgang til ved organiseret kriminalitet at konfiskere udbyttet af den.
Der bliver bedre mulighed for telefonaflytninger og for tilsvarende aflytning efter domstolskendelse, hvis der er behov for det.
Det Konservative Folkeparti er klar til at gå videre i den retning, hvis der viser sig øget behov for det.
Men foreløbig er resultaterne begyndt at komme ind, og de kommer hurtigere og hurtigere.